
PARLAMENTUL ROMÂNIEI

CAMERA DEPUTAŢILOR

P.L. X-478/17.10.2005


şi Comunicaţiilor

















Domnului deputat Mihai Stănişoară
Preşedintele Comisiei pentru apărare, ordine publică şi siguranţă naţională
AVIZ

asupra proiectului de Lege pentru aprobarea Ordonanţei de urgenţă a Guvernului nr.128/2005 privind înfiinţarea, organizarea şi funcţionarea 

Sistemului Informatic Naţional de Semnalări

În conformitate cu prevederile art. 89 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege pentru aprobarea Ordonanţei de urgenţă a Guvernului nr.128/2005 privind înfiinţarea, organizarea şi funcţionarea Sistemului Informatic Naţional de Semnalări,  P.L. X-478/17.10.2005.
Potrivit prevederilor art.64 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 26 octombrie 2005. În urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele anexate.
PREŞEDINTE,


           
dr. Varujan Pambuccian

Amendamente admise

În urma dezbaterii în comisie, au fost propuse şi aprobate următoarele amendamente:

	Nr. crt.
	Text ordonanţă
	Text Senat
	Text propus de comisie
	Motivare

	0.
	Ordonanţa de urgenţă a Guvernului nr.128/2005 privind înfiinţarea, organizarea şi funcţionarea Sistemului Informatic Naţional de Semnalări
	Lege pentru aprobarea Ordonanţei de urgenţă a Guvernului nr.128/2005 privind înfiinţarea, organizarea şi funcţionarea Sistemului Informatic Naţional de Semnalări
	Lege pentru aprobarea Ordonanţei de urgenţă a Guvernului nr.128/2005 privind înfiinţarea, organizarea şi funcţionarea Sistemului Informatic Naţional Schengen
(V. Pambuccian)
	Pentru corelare cu denumirile similare din ţările membre Acordului Schengen şi pentru identificarea ca atare a Sistemului

	1.
	Art. 1.  – (1) Se înfiinţează Sistemul Informatic Naţional de Semnalări, denumit în continuare SINS, ca etapă prealabilă în procesul de aderare a României la Convenţia de punere în aplicare a Acordului Schengen din 14 iunie 1985 între guvernele statelor din Uniunea Economică Benelux, Republicii Federale Germania şi Republicii Franceze privind eliminarea treptată a controalelor la frontierele comune, denumită în continuare Convenţia de aplicare a Acordului Schengen.
	Nemodificat
	Art. 1. – (1) Se înfiinţează Sistemul Informatic Naţional Schengen, denumit în continuare SINS, ca etapă prealabilă în procesul de aderare a României la Convenţia de punere în aplicare a Acordului Schengen din 14 iunie 1985 între guvernele statelor din Uniunea Economică Benelux, Republicii Federale Germania şi Republicii Franceze privind eliminarea treptată a controalelor la frontierele comune, denumită în continuare Convenţia de aplicare a Acordului Schengen, în scopul asigurării ordinii şi siguranţei publice.

(V. Pambuccian)
	Pentru precizarea obiectului şi scopului legii

	2.
	Art. 2. – În înţelesul prezentei ordonanţe de urgenţă, termenii şi expresiile de mai jos se definesc după cum urmează:

…

c) tranzacţie – orice operaţie de introducere, modificare, ştergere sau consultare a semnalărilor conţinute în SINS

d) Sistemul Informatic Schengen – suportul tehnic al sistemului de informaţii comun, creat prin Convenţia de punere în aplicare a Acordului Schengen
	nemodificat
	Art. 2. – În înţelesul prezentei ordonanţe de urgenţă, termenii şi expresiile de mai jos se definesc după cum urmează:

…

c) tranzacţie – orice operaţie de introducere, modificare, ştergere, consultare, furnizare şi transmitere a semnalărilor conţinute în SINS

d) Sistemul Informatic Schengen –sistemul informatic comun creat prin Convenţia de punere în aplicare a Acordului Schengen.

e) interes public – orice interes care are ca scop protejarea instituţiilor statului, garantarea disponibilităţii operaţionale a instituţiilor şi serviciilor de ordine şi siguranţă naţională, a protejării intereselor externe ale ţării, a protejării intereselor naţionale în domeniul economiei şi finanţelor, a protejării drepturilor omului şi a drepturilor cetăţeneşti, precum şi a prevenirii, împiedicării şi combaterii infracţionalităţii.
(V. Pambuccian)
	Pentru completarea operaţiunilor efectuate în SINS. Sistemul informatic conţine atât suportul tehnic cât şi datele şi software de funcţionare.
Pentru eliminarea ambiguităţilor şi circumscrierea sferei de aplicare a semnalării

	3.
	Art. 3 - (2) …
	
	Alineatul 2 al articolului 3 se elimină.
(V. Pambuccian)
	Este redundant faţă de alin. (1) al art.3

	4.
	Art. 4 – (1) …

f) controlul comunicaţiilor astfel încât să se poată asigura verificarea şi stabilirea organismelor cărora le pot fi transmise datele cu caracter personal folosind echipamentele de comunicaţii
	
	Art. 4 – (1) …

f) controlul comunicaţiilor aferente SNIS astfel încât să se poată asigura verificarea şi stabilirea organismelor cărora le pot fi transmise datele cu caracter personal folosind echipamentele de comunicaţii

(V. Pambuccian)
	Pentru eliminarea ambiguităţilor 

	5.
	Art. 4 – (2) …

a) confidenţialitate: informaţiile sunt accesibile numai pentru persoanele autorizate în funcţie de competenţe

…

d) identificare şi autentificare: toţi utilizatorii sunt identificaţi şi autentificaţi în mod corespunzător, în funcţie de competenţe, înainte de orice tranzacţie

e) autorizare: participanţii la o tranzacţie sunt autorizaţi să acceseze datele din SINS în funcţie de competenţe 
	
	Art. 4 – (2) …

a) confidenţialitate: asigurarea accesului la informaţii numai pentru persoanele autorizate în funcţie de competenţe

…

d) identificare şi autentificare: asigurarea identificării şi autentificării tuturor utilizatorilor în mod corespunzător, în funcţie de competenţe, înainte de orice tranzacţie

e) autorizare: autorizarea participanţilor la o tranzacţie în vederea accesării datele din SINS în funcţie de competenţe 

(V. Pambuccian)
	Pentru uniformitatea exprimării

	6.
	
	
	La articolul 4 se introduce un nou alineat, alin. (3), cu următorul conţinut:

(3) Ministerul Administraţiei şi Internelor şi autorităţile competente sunt obligate să prevină pierderea informaţiilor şi să asigure recuperarea acestora în cazul producerii de dezastre naturale.
(V. Pambuccian) 
	Pentru asigurarea funcţionării permanente a SINS

	7.
	Art. 9 – (4) Gestiunea şi utilizarea datelor conţinute în SINS, cu privire la prelucrarea datelor cu caracter personal este supusă controlului de către Autoritatea Naţională de Supraveghere a Prelucrării Datelor cu Caracter Personal, denumită în continuare ANSPDCP. În acest scop, ANSPDCP are acces la datele conţinute în SINS.
	
	Art. 9 – (4) Gestiunea şi utilizarea datelor conţinute în SINS, cu privire la prelucrarea datelor cu caracter personal este supusă controlului de către Autoritatea Naţională de Supraveghere a Prelucrării Datelor cu Caracter Personal, denumită în continuare ANSPDCP. 

(V. Pambuccian, V. Ungureanu)
	În legislaţia referitoare la protecţia datelor cu caracter personal controlul autorităţii se referă la structura datelor, scopul prelucrării, perioada de stocare, etc., dar nu la conţinut.

	8. 
	Art. 13 – Dezvoltarea SINS se realizează în baza unui Plan de implementare care se aprobă prin hotărâre a Guvernului în termen de 6 luni de la data intrării în vigoare a prezentei ordonanţe de urgenţă.
	
	Art. 13 – Dezvoltarea SINS se realizează în baza unui Plan de implementare care se aprobă prin hotărâre a Guvernului în termen de 60 de zile de la data intrării în vigoare a prezentei ordonanţe de urgenţă.

(Dan Nica)
	Caracterul de urgenţă al ordonanţei impune reducerea timpului de realizare al Planului 

	9. 
	Art. 14 – Normele de aplicare a prezentei ordonanţe de urgenţă se aprobă prin hotărâre a Guvernului în termen de 1 an de la data intrării în vigoare a prezentei ordonanţe de urgenţă. 
	
	Art. 14 – Normele de aplicare a prezentei ordonanţe de urgenţă se aprobă prin hotărâre a Guvernului în termen de 90 de zile de la data intrării în vigoare a prezentei ordonanţe de urgenţă. 

(Dan Nica)
	Caracterul de urgenţă al ordonanţei impune reducerea timpului de realizare al Planului 

